Thursday, July 29, 2021 IST\nJun 22, 2021, 06:30 pm IST\nതിരുവനന്തപുരം: സംസ്ഥാനത്ത് ഇന്ന് 12617 പേര്‍ക്ക് കോവിഡ് സ്ഥിരീകരിച്ചു. മലപ്പുറം 1603, കൊല്ലം 1525, എറണാകുളം 1491, തിരുവനന്തപുരം 1345, തൃശൂര് 1298, പാലക്കാട് 1204, കോഴിക്കോട് 817, ആലപ്പുഴ 740, കോട്ടയം 609, കണ്ണൂര് 580, പത്തനംതിട്ട 441, കാസര്‍ഗോഡ് 430, ഇടുക്കി 268, വയനാട് 266 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,17,720 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.72 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,21,56,947 ആകെ സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 141 മരണങ്ങളാണ് കൊവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 12,295 ആയി.\nഇന്ന് രോഗം സ്ഥിരീകരിച്ചവരില് 60 പേര് സംസ്ഥാനത്തിന് പുറത്ത് നിന്നും വന്നവരാണ്. 11,719 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 766 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 1542, കൊല്ലം 1516, എറണാകുളം 1454, തിരുവനന്തപുരം 1251, തൃശൂര് 1288, പാലക്കാട് 670, കോഴിക്കോട് 805, ആലപ്പുഴ 734, കോട്ടയം 583, കണ്ണൂര് 524, പത്തനംതിട്ട 426, കാസര്‍ഗോഡ് 416, ഇടുക്കി 256, വയനാട് 254 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n72 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 15, കാസര്‍ഗോഡ് 10, എറണാകുളം, തൃശൂര്9വീതം, പത്തനംതിട്ട 6, കൊല്ലം, പാലക്കാട്, വയനാട്5വീതം, തിരുവനന്തപുരം 4, ഇടുക്കി 2, മലപ്പുറം, കോഴിക്കോട് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 11,730 പേര് രോഗമുക്തി നേടി. തിരുവനന്തപുരം 1212, കൊല്ലം 1032, പത്തനംതിട്ട 526, ആലപ്പുഴ 1043, കോട്ടയം 716, ഇടുക്കി 573, എറണാകുളം 1021, തൃശൂര് 1272, പാലക്കാട് 1391, മലപ്പുറം 1016, കോഴിക്കോട് 992, വയനാട് 235, കണ്ണൂര് 322, കാസര്‍ഗോഡ് 379 എന്നിങ്ങനേയാണ് രോഗമുക്തിയായത്. ഇതോടെ 1,00,437 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 27,16,284 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 4,19,051 പേരാണ് ഇപ്പോള് നിരീക്ഷണത്തിലുള്ളത്. ഇവരില് 3,92,556 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 26,495 പേര് ആശുപത്രികളിലും നിരീക്ഷണത്തിലാണ്. 1971 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nടി.പി.ആര്. അടിസ്ഥാനമാക്കിയുള്ള പ്രദേശങ്ങള് കഴിഞ്ഞ ദിവസത്തേത് തന്നെ തുടരുകയാണ്. ടി.പി.ആര്. 8ന് താഴെയുള്ള 178, ടി.പി.ആര്. 8നും 20നും ഇടയ്ക്കുള്ള 633, ടി.പി.ആര്. 20നും 30നും ഇടയ്ക്കുള്ള 208, ടി.പി.ആര്. 30ന് മുകളിലുള്ള 16 എന്നിങ്ങനെ തദ്ദേശ സ്വയംഭരണ പ്രദേശങ്ങളാണുള്ളത്.\nവ്യാപാരികള് വീണ്ടും പ്രതിഷേധത്തിന്; അടുത്ത മാസം9മുതല് എല്ലാ കടകളും തുറക്കും\nപ്ലസ്ടു പരീക്ഷാഫലം പ്രഖ്യാപിച്ചു; 87.94 വിജയശതമാനം\nആറ്റിങ്ങലില് മരം മുറിക്കുന്നതിനിടെ വൈദ്യുതാഘാതമേറ്റ് ഒരാള് മരിച്ചു\nറമീസിന്റേത് അപകടമരണമെന്ന് മുഖ്യമന്ത്രി നിയമസഭയില്; അര്‍ജുന് ആയങ്കിയെ രക്ഷപ്പെടുത്താന് മുഖ്യമന്ത്രി ശ്രമിക്കുന്നുവെന്ന് തിരുവഞ്ചൂര്\nമുട്ടില് മരംമുറിക്കേസില് ഗ്രീന് ട്രൈബ്യൂണല് സ്വമേധയാ കേസെടുത്തു\nമന്ത്രി ശിവന് കുട്ടി രാജിവയ്ക്കണം; കുറ്റമുക്തനായാല് ശിവന്‍കുട്ടിക്ക് മന്ത്രിസഭയിലേക്ക് തിരിച്ച് വരാമെന്നും രമേശ് ചെന്നിത്തല\nതോപ്പുംപടിയില് ആറുവയസ്സുകാരിക്ക് പിതാവിന്റെ ക്രൂരമര്‍ദ്ദനം\nനിയമസഭാ കയ്യാങ്കളി കേസില് സര്‍ക്കാരിന് തിരിച്ചടി; ഹര്‍ജി സുപ്രീംകോടതി തള്ളി; പ്രതികള് വിചാരണ നേരിടണം\nപ്ലസ്ടു വി.എച്ച്.എസ്.ഇ ഫലം ഇന്നറിയാം; ഫലമറിയുന്ന വെബ്‌സൈറ്റുകളും ആപ്പുകളും ഇതാണ്


ജ്യോതിഷരത്നം: 09 ആയില്യം\nആയില്യം നക്ഷത്രത്തിൽ ജനിക്കുന്നവർ കർക്കശമായി പറയുകയും ദയയില്ലാതെ പെരുമാറുകയും ചെയ്യുന്ന സ്വഭാവക്കാരാണ്. വിട്ടുവീഴ്ച്ചാ മനോഭാവം കുറവായിരിക്കും. ഉപകാരസ്മരണയുടെ കാര്യത്തിലും ആയില്യക്കാർ അല്പം പിന്നോക്കമായിട്ടാണ് കാണപ്പെടാറുള്ളത്. ആജ്ഞാശക്തിയും നേതൃത്വം വഹിക്കാനുള്ള കഴിവും ഇവർക്ക് ജന്മസിദ്ധമായുണ്ട്. അധികാരസ്ഥാനങ്ങളിൽ എത്തിച്ചേരാൻ ആഗ്രഹിക്കുകയും അതിനായി അത്യദ്ധ്വാനം ചെയ്യുകയും ചെയ്യും.\nആരോടും അടുക്കാത്ത സ്വഭാവമാണ് ആയില്യക്കാർക്കുള്ളത്.നിർബന്ധബുദ്ധി കൂടും. പിണക്കം തോന്നുന്നവരോട് വളരെ ക്രൂരമായി പെരുമാറും. അവരിൽനിന്ന് അകന്നുകഴിയാൻ പ്രത്യേകം ശ്രദ്ധിക്കുകയും ചെയ്യും. എപ്പോഴും ഗൗരവഭാവം മുഖത്തുണ്ടാകും. പക്ഷെ വളരെ അടുപ്പമുള്ളവരുടെ മുൻപിൽ എല്ലാം തുറന്നു പറയുന്ന സ്വഭാവമുണ്ടാകും. ആശങ്കയും ഭയവും മനസ്സിനെ അലട്ടിക്കൊണ്ടിരിക്കും. വളരെ ചുരുക്കം ആളുകളെ മാത്രമേ ആത്മാർഥമായി സ്നേഹിച്ചെന്നു വരൂ. ആരെയും പൂർണ്ണമായി വിശ്വസിക്കുകയില്ല.\nധനാഭിവൃദ്ധിക്കായി അത്യദ്ധ്വാനം ചെയ്യുന്നതിനോടൊപ്പം ആർഭാടങ്ങൾക്കു വേണ്ടി അമിതമായി ചെലവു ചെയ്യുന്ന സ്വഭാവവും ഉണ്ടാകും. നിയന്ത്രണങ്ങൾ ഇഷ്ട്ടപ്പെടുകയില്ല. സ്വന്തം ഇഷ്ടം അനുസരിച്ച് പ്രവർത്തിക്കാൻ ആരെങ്കിലും തടസ്സം നിന്നാൽ അവരിൽ നിന്ന് ഒഴിഞ്ഞു മാറുകയും അവരെ വെറുക്കുകയും ചെയ്യും. എല്ലാം സമ്മതിച്ചു കൊടുക്കുന്നവരെ മാത്രമേ സുഹൃത്തുക്കളായി അംഗീകരിക്കൂ. അവരെ സഹായിക്കാൻ എപ്പോഴും സന്നദ്ധത കാണിക്കും.\nധനവും ഭാഗ്യവും ഉണ്ടാവും. പെട്ടെന്ന് ക്ഷോഭിച്ച് സാഹസപ്രവർത്തികൾ ചെയ്തെന്നു വരും. ഇതുമൂലം പൊതുപ്രവർത്തനങ്ങളിൽ അത്രയൊന്നും വിജയിച്ചെന്നു വരികയില്ല. എല്ലാ പ്രവർത്തനങ്ങളും ചിട്ടയായി ചെയ്യണമെന്ന് നിർബന്ധമുണ്ടാകും. ദാമ്പത്യജീവിതം പൊതുവെ സന്തോഷകരമായിരിക്കും. പക്ഷെ എന്തെങ്കിലും അസ്വസ്ഥതയോ ക്ലേശമോ മനസ്സിനെ അലട്ടിക്കൊണ്ടിരിക്കും. വിവാഹത്തിന് കാലതാമസം വരാം. വിവാഹത്തിനു ശേഷം ഇടയ്ക്ക് ജീവിതപങ്കാളിയുമായി അകന്നു കഴിയാൻ സാഹചര്യമുണ്ടാകും.\n8 വയസ്സുവരെ ശാന്തമായ ജീവിതം നയിക്കും.9വയസ്സ് മുതൽ 16 വയസ്സ് വരെയുള്ള കാലം ആരോഗ്യക്കുറവ്, മുറിവു ചതവുകൾ, അപകടങ്ങള, തുടങ്ങിയവ മൂലം ബുദ്ധിമുട്ടുള്ളതാവാം. 17 വയസ്സു മുതൽ 36 വയസ്സു വരെയുള്ള കാലം പൊതുവെ ഗുണകരമാണ്. ഈ കാലത്ത് വിദ്യാഗുണം, തൊഴിൽ ലാഭം, വിവാഹം, സന്താനലാഭം തുടങ്ങിയവയെല്ലാം അനുഭവപ്പെടും. 37 വയസ്സുമുതൽ 42 വയസ്സുവരെയുള്ള കാലം അദ്ധ്വാനക്കൂടുതൽ അനുഭവപ്പെടുന്ന കാലമാണ്. അതിനു ശേഷം സ്ഥിതിഗതികൾ കൂടുതൽ അനുകൂലമായിരിക്കും. 52 വയസ്സിനും 59 വയസ്സിനും ഇടയ്ക്കുള്ള കാലം മാത്രം അല്പം ബുദ്ധിമുട്ടുള്ളതായിരിക്കും.


ചവറയില് മദ്യം നല്‍കി വോട്ടര്‍മാരെ സ്വാധീനിക്കാന് ശ്രമമെന്ന് ആരോപണം; വീഡിയോ പുറത്ത് വിട്ട് യുഡിഎഫ് – newspeople\nചവറ: ചവറയിൽ എൽഡിഎഫ് സ്വതന്ത്ര സ്ഥാനാർഥി മദ്യം നൽകി വോട്ടർമാരെ സ്വാധീനിക്കാൻ ശ്രമമെന്ന് ആരോപണവുമായി യുഡിഎഫ്. എൽഡിഎഫ് സ്വതന്ത്ര സ്ഥാനാർഥിയായ സുജിത് വിജയൻ സ്വന്തം ബാറിൽ നിന്ന് വോട്ടർമാർക്ക് മദ്യം ഒഴുക്കുകയാണെന്നാരോപിച്ച് യുഡിഎഫ് സ്ഥാനാർഥി ഷിബു ബേബി ജോൺ വീഡിയോ പുറത്തുവിട്ടു. യുഡിഎഫ് തിരഞ്ഞെടുപ്പ് കമ്മീഷനും പരാതി നൽകിയിട്ടുണ്ട്. വീഡിയോ ദൃശ്യങ്ങൾ സഹിതമാണ് തിരഞ്ഞെടുപ്പ് കമ്മീഷനെ സമീപിച്ചിട്ടുള്ളത്.\nഷിബു ബേബി ജോണിന്റെ ഫെയ്സ്ബുക്ക് പോസ്റ്റിൽ നിന്ന്..\nമദ്യവും പണവും ഒഴുക്കി എൽഡിഎഫ് സ്വതന്ത്ര സ്ഥാനാർത്ഥി ചവറയിൽ ജനവിധി അട്ടിമറിക്കാൻ നോക്കുകയാണെന്ന് അഞ്ചു വർഷം മുൻപേ യുഡിഎഫ് പറഞ്ഞതാണ്. ഇന്നത് തെളിവുകൾ സഹിതം പുറത്തു വന്നിരിക്കുന്നു. ഇടതുപക്ഷ സ്ഥാനാർത്ഥിയുടെ സ്വന്തം ബാറുകളിൽ നിന്നും വോട്ടർമാർക്കിടയിലേക്ക് അനിയന്ത്രിതമായി മദ്യം ഒഴുക്കുകയാണ്.\nബാറിന് മുൻപിൽ സൗജന്യമായി കൂപ്പൺ വിതരണം ചെയ്യുന്നതും, ആ കൂപ്പൺ ഉപയോഗിച്ച് സൗജന്യമായി മദ്യം വാങ്ങുന്നതും, ആളുകൾ പുറത്ത് നിന്ന് കൊണ്ടുവന്ന കുപ്പികളിൽ മദ്യം ഒഴിച്ചു കൊടുക്കുന്നതും ഇപ്പോൾ പ്രചരിക്കുന്ന വീഡിയോയിൽ വ്യക്തമായി കാണാം. ഇത്തരത്തിൽ സീല് പൊട്ടിച്ച് കുപ്പികളിൽ ഒഴിച്ച് കൊടുത്തു വിടുന്ന മദ്യത്തിന് എന്ത് സുരക്ഷിതത്വം ആണ് ഉള്ളത്.? ഇതേ ബാറിൽ നിന്നും മദ്യപിച്ച് വന്ന സാമൂഹിക വിരുദ്ധരാണ് കഴിഞ്ഞ ദിവസം ബിയർ കുപ്പികൊണ്ട് യുഡിഎഫ് പ്രവർത്തകന്റെ തല അടിച്ചു പൊട്ടിച്ചത്.\nഅബ്കാരി നിയമങ്ങളുടെ പരസ്യമായ ലംഘനമാണ് ഈ മൂന്ന് ബാറുകളിലും നടക്കുന്നത് എന്നതിനും ഈ ദൃശ്യങ്ങൾ തെളിവാണ്. ഇത് മനുഷ്യാന്തസ്സിനെതിരെയുള്ള വെല്ലുവിളി ആണ്. ജനാധിപത്യത്തോടുള്ള തുറന്ന യുദ്ധപ്രഖ്യാനമാണ്. ഒരു രാഷ്ട്രീയ മുന്നണി തിരഞ്ഞെടുപ്പിനെ നേരിടേണ്ടത് ഇങ്ങനെയല്ല. ഇത് ഞങ്ങൾക്ക് കയ്യും കെട്ടി നോക്കി നിൽക്കാനാകില്ല. ഈ രാഷ്ട്രീയ മര്യാദകേടിനെതിരെ ഇലക്ഷൻ കമ്മീഷന് പരാതി നൽകിയിട്ടുണ്ട്. കയ്യിൽ കള്ളും പണവും ഉണ്ടെങ്കിൽ തിരഞ്ഞെടുപ്പ് ചട്ടങ്ങൾ വരെ അട്ടിമറിക്കാമെന്ന ഇവരുടെ ധാരണ എന്ത് വിലകൊടുത്തും നമ്മൾ ചവറക്കാർ തിരുത്തിക്കും. ഏതറ്റം വരെ പോയിട്ടാണെങ്കിലും ഈ നെറികെട്ട രാഷ്ട്രീയത്തിന് പുറകിലുള്ളവരെ നിയമത്തിന്റെ മുൻപിൽ കൊണ്ട് വരും.\nഉത്തരാഖണ്ഡില് കാട്ടുതീ പടരുന്നു; നാല് മരണം, ലക്ഷക്കണക്കിന് രൂപയുടെ നഷ്ടം


പൊങ്ങച്ചം കാട്ടിയതല്ല, ഞങ്ങൾ ഇത് പണ്ടേ ചെയ്യുന്നതാണ്; പരിഹാസത്തോട് പൊട്ടിത്തെറിച്ച് ശില്‍പ | shilpa shetty sons birthday celebrated in poor home\nപൊങ്ങച്ചം കാട്ടിയതല്ല, ഞങ്ങൾ ഇത് പണ്ടേ ചെയ്യുന്നതാണ്; പരിഹാസത്തോട് പൊട്ടിത്തെറിച്ച് ശില്‍പ\nമകന് വിയാന്റെ ആറാം പിറന്നാളിന് ഭര്‍ത്താവ് രാജ് കുന്ദ്ര, അമ്മ ശ്വേത ഷെട്ടി എന്നിവര്‍ക്കൊപ്പമാണ് ശില്‍പ മുംബൈയിലെ ലിറ്റില് സിസ്റ്റേഴ്സ് ഓഫ് പുവറിലെത്തി അന്തേവാസികള്‍ക്ക് പഴങ്ങളും മധുരപലഹാരങ്ങളും അടങ്ങുന്ന അത്താഴം നല്‍കിയത്.\nമകന്റെ പിറന്നാളിന് വൃദ്ധസദനത്തില് ഭക്ഷണം വിതരണം ചെയ്തതിന്റെ പേരില് നേരിട്ട പരിഹാസത്തിന് ശക്തമായ മറുപടിയുമായി നടി ശില്‍പ ഷെട്ടി.\nമകന് വിയാന്റെ ആറാം പിറന്നാളിന് ഭര്‍ത്താവ് രാജ് കുന്ദ്ര, അമ്മ സുനന്ദ ഷെട്ടി എന്നിവര്‍ക്കൊപ്പമാണ് ശില്‍പ മുംബൈയിലെ ലിറ്റില് സിസ്റ്റേഴ്സ് ഓഫ് പുവർ എന്ന വൃദ്ധസദനത്തിൽ എത്തി അന്തേവാസികള്‍ക്ക് പഴങ്ങളും മധുരപലഹാരങ്ങളും അടങ്ങുന്ന അത്താഴം നല്‍കിയത്. ഈ സേവനപ്രവര്‍ത്തനത്തിന്റെ വീഡിയോ ശില്‍പ തന്റെ തന്റെ ഇന്‍സ്റ്റഗ്രാമില് പോസ്റ്റ് ചെയ്യുകയും ചെയ്തു.\nവൃദ്ധസദനമായ ലിറ്റില് സിസ്റ്റേഴ്സ് ഓഫ് ദി പുവറിലെ പാരമ്പര്യം അനുസരിച്ചാണ് ഞങ്ങള് അത്താഴം നല്‍കിയത്. അവിടെ വളരെ കുറച്ച് അതിഥികള് മാത്രമാണ് എത്താറുള്ളത്. അതുകൊണ്ട് തന്നെ ആരെങ്കിലും സന്ദര്‍ശിക്കാനെത്തുമ്പോള് അവരുടെ മുഖത്ത് വിരിയുന്ന സന്തോഷം വിലമതിക്കാനാവാത്തതാണ്. ഈ അനുഗ്രഹം കൊണ്ടല്ലാതെ മറ്റെന്തുകൊണ്ടാണ് മകന്റെ പിറന്നാള് ആഘോഷം തുടങ്ങേണ്ടത്. നിങ്ങളുടെ ആനുഗ്രഹങ്ങള്‍ക്കും ആശംസകള്‍ക്കുമെല്ലാം നന്ദി. എന്ന് വീഡിയോയ്ക്കൊപ്പം കുറിക്കുക കൂടി ചെയ്തു ശില്‍പ.\nഎന്നാല്, ആരാധകരെല്ലാവരും തന്നെ ഇതിനെ അത്ര നല്ല മനസ്സോടെയല്ല സ്വീകരിച്ചത്. ചിലരെങ്കിലും കടുത്ത രീതിയിലാണ് ശില്‍പയെ പരിഹസിച്ചതും വിമര്‍ശിച്ചതും.\nഎന്തിനാണ് ഇങ്ങനെ വിലകുറഞ്ഞ പഴങ്ങള് കൊടുക്കുകയും അതിന് ഇന്‍സ്റ്റഗ്രാമിലൂടെ പ്രചാരം കൊടുക്കുകയും ചെയ്യുന്നത്. ഈ പൊങ്ങച്ചം അവസാനിപ്പിക്കൂ.. എന്നാണ് ഒരാള് കമന്റ് ചെയ്തത്.\nഇതിനെതിരേയാണ് ശില്‍പ രൂക്ഷമായി പ്രതികരിച്ചത്. നിങ്ങള് ഇങ്ങനെ ചിന്തിക്കുന്നത് സങ്കടകരമാണ്. പിന്നീട് ഞങ്ങള് നേരിട്ടു തന്നെ അവര്‍ക്ക് ഒരു വലിയ അത്താഴം നല്‍കിയിരുന്നു. ഇതുപോലെ സഹായം ആവശ്യമായ സ്ഥലങ്ങളിലേയ്ക്ക് കൂടുതല് സഹായം എത്തിക്കാന് ആളുകളെ പ്രേരിപ്പിക്കുന്നതിനുവേണ്ടിയാണ് ഞാന് അതിന്റെ വീഡിയോ പോസ്റ്റ് ചെയ്തത്. ഇത് ഞങ്ങളുടെ പാരമ്പര്യമാണ്. ഞങ്ങളുടെ രക്ഷിതാക്കള് വര്‍ഷങ്ങളായി ഞങ്ങളെ ഇവിടേയ്ക്ക് കൊണ്ടുവരാറുണ്ടായിരുന്നു. ഞാന് എന്റെ മകനിലൂടെ അത് തുടരുകയാണ്. പൊങ്ങച്ചം കാണിക്കുകയായിരുന്നില്ല എന്റെ ഉദ്ദേശം-ശില്‍പ മറുപടി നല്‍കി.\nശില്‍പയുടെ ഈ മറുപടിക്ക് വലിയ പിന്തുണയാണ് ഇന്‍സ്റ്റഗ്രാമില് ലഭിച്ചത്. നിങ്ങള് ചെയ്യുന്നത് എന്താണെന്ന് നിങ്ങള്‍ക്ക് അറിയാം. അതുകൊണ്ട് ഇത്തരക്കാര്‍ക്ക് മറുപടി കൊടുക്കേണ്ട ആവശ്യമൊന്നുമില്ല. സ്നേഹവും കാരുണ്യവും പ്രകടിപ്പിക്കാവുന്ന ഏറ്റവും നല്ല രീതിയാണിത്-ഇങ്ങനെ പോവുന്നു അനുകൂല കമന്റുകള്.\nContent Highlights: shilpa shetty sons birthday celebrated in poor home viaan\nBollywood star Shilpa Shetty\nShilpa Shetty Accused Of 'Showing Off' On Son's Birthday\nShilpa Shetty Photographers\nshilpa shetty son's birthday


മെമ്മറി കാര്‍ഡിലെ സ്ത്രീശബ്ദം ; നിര്‍ണായക നീക്കവുമായി ദിലീപ് – Chandrika Daily\nBy chandrika Saturday January 20, 2018 09:31 am\nമെമ്മറി കാര്‍ഡിലെ സ്ത്രീശബ്ദം ; നിര്‍ണായക നീക്കവുമായി ദിലീപ്\nനടിയെ ആക്രമിച്ച കേസില് പുതിയ നീക്കങ്ങളുമായി നടന് ദിലീപ്. കേസില് വഴിത്തിരിവുണ്ടാക്കിയേക്കാവുന്ന നിര്‍ണ്ണായക നീക്കങ്ങളുമായാണ് നടന് ദിലീപ് രംഗത്തെത്തിയിരിക്കുന്നത്. നടിയെ ആക്രമിച്ച ദൃശ്യങ്ങളുള്ള മെമ്മറികാര്‍ഡിലെ ‘സ്ത്രീ…\nനടിയെ ആക്രമിച്ച കേസില് പുതിയ നീക്കങ്ങളുമായി നടന് ദിലീപ്. കേസില് വഴിത്തിരിവുണ്ടാക്കിയേക്കാവുന്ന നിര്‍ണ്ണായക നീക്കങ്ങളുമായാണ് നടന് ദിലീപ് രംഗത്തെത്തിയിരിക്കുന്നത്. നടിയെ ആക്രമിച്ച ദൃശ്യങ്ങളുള്ള മെമ്മറികാര്‍ഡിലെ ‘സ്ത്രീ ശബ്ദ’മാണ് ദിലീപിന്റെ പിടിവള്ളി. കേസിലെ നിര്‍ണായക തെളിവായ മെമ്മറികാര്‍ഡിലെ ഉള്ളടക്കത്തെപ്പറ്റി നല്‍കിയ പരാതിയുടെ തുടര്‍ച്ചയായിട്ടാകും ദീലീപ് ഹൈക്കോടതിയിലെത്തുക. മെമ്മറികാര്‍ഡിലെ സ്ത്രീ ശബ്ദത്തെപ്പറ്റി പൊലീസ് കുറ്റപത്രത്തില് ഒന്നും പറയുന്നില്ലെന്ന് ദിലീപ് ഹര്‍ജിയില് ചൂണ്ടിക്കാട്ടുന്നു.\nമെമ്മറി കാര്‍ഡിലെ സ്ത്രീ ശബ്ദം പ്രോസിക്യൂഷന് മറച്ചുവെക്കുകയായിരുന്നുവെന്ന് ദിലീപിന്റെ അഭിഭാഷകന് ചൂണ്ടിക്കാട്ടുന്നു. ‘ഓണ് ചെയ്യൂ..’ എന്ന വാചകം മെമ്മറികാര്‍ഡില് രണ്ടുതവണ പറയുന്നുണ്ടെന്നാണ് പ്രതിഭാഗം അഭിഭാഷകന്റെ ആരോപണം. ഒന്നാം പ്രതിയുടെ ശബ്ദ പരിശോധനയെപ്പറ്റിയും ദിലീപ് പരാമര്‍ശിക്കുന്നുണ്ട്. കഴിഞ്ഞ മാര്‍ച്ചിലാണ് പോലീസ് ഒന്നാം പ്രതിയുടെ ശബ്ദസാമ്പിളുകള് എടുത്തത്. വീഡിയോയില് ഉള്ള പ്രതിയുടെ ശബ്ദവുമായി ഒത്തുനോക്കാനായിരുന്നു ഇത്. എന്നാല്, ഇത് ഒത്തുനോക്കിയതിന്റെ ഫലം ഇതുവരെ ലഭ്യമായിട്ടില്ലെന്ന് ദിലീപിന്റെ പരാതിയില് പറയുന്നു.\nമെമ്മറികാര്‍ഡ് ലഭിച്ചാല് കേസില് അനുകൂല മാറ്റം ഉണ്ടാകുമെന്ന പ്രതീക്ഷയിലാണ് ദിലീപെന്നാണ് സൂചന.എന്നാല് മെമ്മറികാര്‍ഡ് തരണമെന്ന ആവശ്യം കോടതി തള്ളിയാല് ‘സ്ത്രീശബ്ദം’ എന്ന കച്ചിത്തുരുമ്പുമായി ദിലീപ് ഹൈക്കോടതിയെ സമീപിക്കാനാണ് സാധ്യത. കേസില് തനിക്കെതിരേ ഹാജരാക്കിയ സുപ്രധാന രേഖകള് നല്‍കണമെന്നും ദിലീപ് ആവശ്യപ്പെട്ടിട്ടുണ്ട്\nCategories: Culture, More, Views Tags: dileep


തിരുവനന്തപുരം: സംസ്ഥാന വ്യാപകമായി ബിജെപി ഹര്‍ത്താല് പ്രഖ്യാപിച്ചതിനെ തുടര്‍ന്ന് കേരള സര്‍വകലാശാലയും മഹാത്മഗാന്ധി സര്‍വ്വകലാശാലയും ശാസ്ത്ര സാങ്കേതിക സര്‍വ്വകലാശാലയും നടത്താനിരുന്ന പരീക്ഷകള് മാറ്റി വച്ചു. പുതുക്കിയ തീയ്യതികള് പിന്നീട് അറിയിക്കും. ഒന്ന് മുതല് പത്ത് വരെയുള്ള ക്ലാസുകളിലെ പരീക്ഷ 21 ലേക്ക് മാറ്റി. ഹയര് സെക്കണ്ടറി പരീക്ഷകളും മാറ്റി വച്ചു.\nപുതുക്കിയ തീയ്യതി പീന്നീട് അറിയിക്കും. സെക്രട്ടറിയേറ്റിന് മുന്നിലെ ബിജെപി സമരപന്തലിന് സമീപം ആത്മഹത്യാ ശ്രമം നടത്തിയ ആള് മരിച്ചതിനെ തുടര്‍ന്നാണ് ബിജെപി സംസ്ഥാന വ്യാപകമായി ഹര്‍ത്താലിന് ആഹ്വാനം ചെയ്തിരിക്കുന്നത്. ഗുരുതരമായി പരുക്കേറ്റ ഇയാളെ തിരുവനന്തപുരം മെഡിക്കല് കോളെജ് ആശുപത്രിയില് പ്രവേശിപ്പിക്കുകയായിരുന്നു. വേണുഗോപാല് ബിജെപി അനുഭാവിയാണ് എന്നാണ് ലഭിക്കുന്ന വിവരം. ശബരിമല വിഷയത്തില് സര്‍ക്കാരിന്റെ നിലപാടില് പ്രതിഷേധിച്ചാണ് വേണുഗോപാല് ആത്മഹത്യക്ക് ശ്രമിച്ചത് എന്നാണ് ബിജെപി ആരോപിക്കുന്നത്.\nപാകിസ്താന് അനുകൂല മുദ്രാവാക്യം വിളിച്ചെന്ന പരാതി; അലിഗഢ് സര്‍വകലാശാലയിലെ 14 വിദ്യാര്‍ത്ഥികള്‍ക്കെതിരെ രാജ്യദ്രോഹകുറ്റം ചുമത്തി\nTags: University Exam


ഈ വര്‍ഷത്തെ എസ്.എസ്.എല്.സി, ഹയര്‍സെക്കന്ററി പരീക്ഷകളുടെ തീയതി പ്രഖ്യാപിച്ചു | www.vyganews.com\nഈ വര്‍ഷത്തെ എസ്.എസ്.എല്.സി, ഹയര്‍സെക്കന്ററി പരീക്ഷകളുടെ തീയതി പ്രഖ്യാപിച്ചു\n2021 - 22 SSLC examination date\nതിരുവനന്തപുരം: 2021 - 2022 വര്‍ഷത്തെ എസ്.എസ്.എല്.സി, ഹയര്‍സെക്കന്ററി പരീക്ഷകളുടെ തീയതി പ്രഖ്യാപിച്ചു.\nഎസ്.എസ്.എല്.സി പരീക്ഷകള് മാര്‍ച്ച് 31 മുതല് ഏപ്രില് 29 വരെയും ഹയര്‍സെക്കന്ററി പരീക്ഷകള് മാര്‍ച്ച് 30 മുതല് ഏപ്രില് 22 വരെയും നടക്കും.\nപ്രാക്ടിക്കല് പരീക്ഷകള് മാര്‍ച്ച് 10 മുതല് 19 വരെ നടക്കും. മോഡല് പരീക്ഷ മാര്‍ച്ച് 21 മുതല് 25 വരെ നടക്കും.\nKeywords: SSLC, Exam date, Starts from March 31\nwww.vyganews.com: ഈ വര്‍ഷത്തെ എസ്.എസ്.എല്.സി, ഹയര്‍സെക്കന്ററി പരീക്ഷകളുടെ തീയതി പ്രഖ്യാപിച്ചു


പതാക പാടുന്നു; മാതൃഭൂമി കാ തന് മന് സാരാ... പ്യാരാ ഭാരത് ദേശ് ഹമാരാ...' | independence day 2021\nAug 15, 2021, 11:39 AM IST\n# ടി.പി. ശാസ്തമംഗലം\nശ്യാംലാല് ഗുപ്ത (നടുവില്) കുടുംബാംഗങ്ങളോടൊപ്പം\nബ്രിട്ടീഷുകാരുടെ ഭരണം അവസാനിപ്പിച്ച് ഇന്ത്യ സ്വാതന്ത്ര്യം നേടിയതിന്റെ എഴുപത്തഞ്ചാം വാര്‍ഷികം കൊണ്ടാടുന്ന ഇന്ന് രാജ്യത്തുടനീളം നമ്മുടെ ദേശീയപതാക ഉയര്‍ത്തുന്നതാണല്ലോ പ്രധാന ചടങ്ങ്. പതാക ഉയര്‍ത്തുമ്പോഴും അതു കഴിഞ്ഞും ഇപ്പോള് മുഖ്യമായും പാടുന്നത് നമ്മുടെ ദേശീയഗാനമായ ജനഗണമനയാണെങ്കിലും മുമ്പുമുതല് പതാകഗാനം എന്ന നിലയില് പേരെടുത്ത ഒരുപാട്ട് വമ്പിച്ച പ്രാധാന്യത്തോടെ കേള്‍ക്കാമായിരുന്നു. കവിയും ഗാനരചയിതാവും പാര്‍ഷദ് എന്ന തൂലികാനാമത്തില് അറിയപ്പെടുകയും ചെയ്ത ശ്യാംലാല് ഗുപ്ത എഴുതിയ ഗാനമാണ്.\n1924-മാര്‍ച്ചില് ദേശഭക്തിഗാനമായിട്ടാണ് ഗുപ്ത ആ ഗാനം രചിച്ചത്. കാന്‍പുരിലെ ഖന്ന പ്രസ് അതു പ്രസിദ്ധീകരിക്കുകയും അയ്യായിരത്തിലേറെ പ്രതികള് വിറ്റുപോവുകയും ചെയ്തു. അതോടെ ഇന്ത്യന് നാഷണല് കോണ്‍ഗ്രസ് ഇതു പതാകാഗാനമായി അംഗീകരിച്ചു. 1924 ഏപ്രില് 13-ന് ജലിയന് വാലാബാഗ് ദിനാചരണത്തില് കാന്‍പുരിലെ ഫുള്‍ബാഗ് എന്ന സ്ഥലത്ത് ജവാഹര്‍ലാല് നെഹ്രു പങ്കെടുത്ത ഒരു സമ്മേളനത്തിലാണ് ഈ ഗാനം ആദ്യമായി പാടിയത്.\n1938-ല് മഹാത്മാഗാന്ധി, മോത്തിലാല് നെഹ്രു, ജവാഹര്‍ലാല് നെഹ്രു, േഡാ. രാജേന്ദ്രപ്രസാദ്, ഗോവിന്ദ് വല്ലഭ് പന്ത്, ജമ്നാലാല് ബജാജ്, മഹാദേവ് ദേശായ്, പുരുഷോത്തംദാസ് ടണ്ഠന് എന്നിവരൊക്കെ പങ്കെടുത്ത ഇന്ത്യന് നാഷണല് കോണ്‍ഗ്രസിന്റെ ഹരിപുര സമ്മേളനത്തില് ഈ ഗാനം സരോജിനി നായിഡു ആലപിച്ചു. പത്തുവര്‍ഷത്തിനുശേഷം 1948-ല് ഇതേഗാനം ലളിത് ചന്ദ്രമേത്ത സംവിധാനം ചെയ്ത 'ആസാദ് കീ രാഹ്പര്' എന്ന ചിത്രത്തില് ഉപയോഗപ്പെടുത്തി. പൃഥ്വിരാജ് കപൂറും വനമാലയും മുഖ്യവേഷങ്ങളില് പ്രത്യക്ഷപ്പെട്ട പ്രസ്തുത ചിത്രത്തില് ഈ ഗാനം ശേഖര് കല്യാണ് ചിട്ടപ്പെടുത്തി സരോജിനി നായിഡു ആലപിച്ചു. ഹിന്ദിയില് രചിച്ച ഗാനത്തില് വരികള് ഇപ്രകാരമാണ്.\nഝംടാ ഊംചാ രഹേ ഹമാരാ,\nസദാശക്തി ബര്‍സാനേ വാലാ,\nപ്രേം സുധാ സര്‍സാനേ വാലാ\nവീരോം കൊ ഹര്‍ഷാനേ വാലാ,\nസ്വതന്ത്രതാ കേ ഭീഷണ് രണ് മെ,\nരഖ് കര് ജോഷ് ബഡേക്ഷണ്, ക്ഷണ്‍മെ,\nകാപേ ശത്രു ദേഖ്കര് മന് മെ,\nമിട്ട് ജായേ ഭയ് സങ്കട് സാരാ.\nഇസ് ത്ധംടേ കെ നീച്ചേ നിര്‍ഭയ്,\nഹോ സ്വരാജ് ജനതാ കാ നിശ്ചയ്,\nബോലോ ഭാരത്മാതാ കീ ജയ്,\nസ്വതന്ത്രതാ ഹീ ധ്യേയ് ഹമാരാ\nആവോ പ്യാരോ വീരോം ആവോ,\nദേശ് ധര്‍മ് പര് ബലി-ബലി ജാവോ\nഏക്ക് സാത്ഥ് സഞ്ച് മില്‍കര് ഗാവോ,\nപ്യാരാ ഭാരത്ദേശ് ഹമാരാ\nഷാന് ന ഇന്‍കി ജാനേ പായേ,\nചാഹേ ജാന് ഭലേ ഹി ജായേ,\nവിശ്വവിജയീ കര് കേ ദിഖ്ലായേ,\nതബ്ഹോ പ്രാണ് പൂര്‍ണ് ഹമാരാ''\nഈ ഗാനത്തിന്റെ ആശയം\nമലയാളത്തില് ഏതാണ്ട് ഇങ്ങനെ പറയാം:\n'നമ്മുടെ പതാക ഉയര്‍ന്നു പറക്കട്ടെ,\nവിശ്വവിജയിയായ പ്രിയപ്പെട്ട ത്രിവര്‍ണ പതാക!\nനമ്മുടെ പതാക ഉയര്‍ന്നു പറക്കട്ടെ!\nസദാ ശക്തി പകര്‍ന്നുനല്‍കുന്നത്,\nധീരന്മാര്‍ക്ക് ആഹ്‌ളാദം പകരുന്നത്,\nമാതൃഭൂമിയുടെ സമ്പൂര്‍ണമായ ശരീരവും മനസ്സുമായത്!\nസ്വാതന്ത്ര്യത്തിന്റെ കഠിനമായ സമരത്തില് ഓരോ നിമിഷവും ആവേശം പകരുന്നത് ശത്രുവിനെ നേരിടുമ്പോള് മനസ്സില്‍നിന്ന് എല്ലാ ഭീതിയുമകലുന്നത് ഈ പതാകയുടെ കീഴില് ഭയരഹിതമായി സ്വരാജ്യത്തിലെ ജനത നിശ്ചയദാര്‍ഢ്യത്തോടെ ഭാരതമാതാവ് വിജയിക്കട്ടെ എന്ന് ഉദ്ഘോഷിക്കുന്നു! സ്വാതന്ത്ര്യം തന്നെയാണ് നമ്മുടെ ലക്ഷ്യം! ഇതിന്റെ പ്രൗഢി നിലനിര്‍ത്താന് ജീവന് വെടിയേണ്ടിവന്നാലും വിശ്വവിജയം നേടുമ്പോഴാണ്, നമ്മുടെ ജന്മം സഫലമാകുന്നത്.\n1896 െസപ്റ്റംബര് ഒമ്പതിന് ഉത്തര്‍പ്രദേശിലെ കാന്‍പുരില് വിശ്വേശ്വര് പ്രസാദിന്റെയും കൗസല്യാദേവിയുടെയും ഇളയപുത്രനായിട്ടാണ് ശ്യാം ലാല് ജനിച്ചത്. കുടുംബം വ്യാപാരത്തില് ഏര്‍പ്പെട്ടിരുന്നുവെങ്കിലും അതില് താത്പര്യം പ്രകടിപ്പിക്കാതെ അദ്ദേഹം അധ്യാപനവൃത്തിയില് ഏര്‍പ്പെടുകയായിരുന്നു. കാന്‍പുരിലെ വിവിധ വിദ്യാലയങ്ങളില് പ്രവര്‍ത്തിക്കുമ്പോള്‍ത്തന്നെ സ്വാതന്ത്ര്യസമരത്തിലും മറ്റും പങ്കുചേരാന് അദ്ദേഹം തയ്യാറായി. ബ്രിട്ടീഷുകാര് അദ്ദേഹത്തെ പലതവണ അറസ്റ്റുചെയ്യുകയും പിന്നീട് വിട്ടയക്കുകയും ചെയ്തു. ഇന്ത്യക്ക് സ്വാതന്ത്ര്യം കിട്ടുന്നതുവരെ ചെരിപ്പും കുടയും ഉപയോഗിക്കുകയില്ല എന്ന ശപഥം അക്ഷരംപ്രതി പാലിച്ച ആളായിരുന്നു അദ്ദേഹം.\n1952 ഓഗസ്റ്റ് 15-ന് സ്വാതന്ത്ര്യദിനാഘോഷ സമയത്ത് ശ്യാംലാലിന് സ്വന്തം പതാകാഗാനം വേദിയില് ആലപിക്കാന് അവസരം ലഭിച്ചു. 1969-ല് അദ്ദേഹത്തിന് പദ്മശ്രീ പുരസ്‌കാരം ലഭിക്കുകയുണ്ടായി. 1972-ലെ റിപ്പബ്ലിക് ദിനാഘോഷത്തില് അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധി ശ്യാംലാലിനെ സ്വാതന്ത്ര്യസമരസേനാനി എന്ന നിലയില് ആദരിച്ചു. 1977 ഓഗസ്റ്റ് 10-ന് 81-ാം വയസ്സിലാണ് കറകളഞ്ഞ ഈ രാജ്യസ്‌നേഹി അന്തരിച്ചത്. ശ്യാംലാല് ഗുപ്ത രചിച്ച പതാകാഗാനം ശ്രദ്ധിച്ചാല് നമുക്കു മനസ്സിലാകുന്നത് അതിന്റെ ഓരോ വരിയിലും സ്വന്തം മാതൃരാജ്യത്തോടുള്ള ആര്‍ജവവും ആദരവും തുടിച്ചുനില്‍പ്പുണ്ട് എന്നത്രേ. കാലം ഇത്രയേറെയായിട്ടും ഈ ഗാനത്തിന് അല്പംപോലും വീര്യം ചോര്‍ന്നിട്ടില്ല എന്ന വസ്തുത എടുത്തുപറയാതെ വയ്യ.\nഇതു വടക്കേയിന്ത്യയിലെ കാര്യമാണെങ്കില് നമ്മുടെ കൊച്ചു കേരളത്തിലും സമാനമായ ഒരു ഗാനം പിറന്നിട്ടുണ്ട്. കവിയും ഗാനരചയിതാവുമായ തിരുനല്ലൂര് കരുണാകരനാണ് അതിന്റെ രചയിതാവ്.\n''പാറുക പാറുക ഹിമശൈലോപരി\nലോകത്തിലെ ഏറ്റവും ഉയരം കൂടിയ പര്‍വതനിരയാണല്ലോ ഹിമാലയം. പരിശുദ്ധവും വിജയപ്രതീകവുമായ ഭാരത ദേശീയപതാക അപ്പോള് അതിനു മുകളില് പറക്കട്ടെ എന്ന് അഭിമാനത്തോടും അതിരറ്റ ആഹ്ലാദത്തോടും കൂടി കവി പറയുന്നതിന് ഏറെ സാംഗത്യമുണ്ട്. വിശ്വം മുഴുവന് ഭാരതത്തിന്റെ യശസ്സ് പരക്കട്ടെ എന്ന പരോക്ഷമായ സൂചന ഈ വരികള് ഉള്‍ക്കൊള്ളുന്നു. വെറും പതാകയല്ലത്. ഭാരതത്തിലെ ജനങ്ങളുടെ തുടിക്കുന്ന പ്രാണനില് ചാലിച്ച വീരപതാകയാണിത്.\n''വിണ്‍നീലിമയില് നീ മായാതെഴു-\nകാശ്മീരിന്റെ വസന്തം തെക്കന്-\nകാറ്റിനെ മുകരാന് വെമ്പുന്നു.''\nഹിമാലയ പര്‍വതത്തിന്റെ മുകളിലാണ് പതാക പാറുന്നത് എന്നതിനാല് അത് ആകാശസീമയിലാണെന്നതില് തര്‍ക്കമൊന്നുമില്ല. അവിടെ മായാതെഴുന്ന ഇന്ദ്രധനുസ്സായി (ഇന്ദ്രധനുസ്സ്- മഴവില്ല്) പതാക പാറുകയാണ്. ഇന്ത്യയുടെ പൂന്തോട്ടം എന്നാണ് കശ്മീര് അറിയപ്പെടുന്നത്. കശ്മീരിന്റെ വസന്തം തെക്കന് കാറ്റിനെ മുകരാന് വെമ്പുന്നു. ഈ വരികളിലൂടെ തിരുനെല്ലൂര് കരുണാകരനിലെ കവി രണ്ടു ലക്ഷ്യങ്ങള് സാധിച്ചിരിക്കുന്നു. കശ്മീരിലെ ഏതു വിഭവവും തെക്ക് കന്യാകുമാരിവരെ എത്തും എന്ന സൂചനയാണ് ആദ്യത്തേത്. ഇന്ത്യയെ സംബന്ധിച്ചിടത്തോളം തെക്കെന്നോ വടക്കെന്നോ ഉള്ള പക്ഷഭേദം ലേശവുമില്ലെന്നും എല്ലാവിഭാഗം ജനങ്ങളും ഐക്യത്തോടെ പാര്‍ക്കുന്നതാണ് ഇവിടത്തെ സവിശേഷത എന്നതുമാണ് മറ്റൊന്ന്.\nകന്നിനിലങ്ങളില് വിത്തുവിതയ്ക്കാന് കര്‍ഷകലക്ഷമിറങ്ങുമ്പോള് അവരുടെ അധ്വാനത്തിനും ആവേശത്തിനും മുകളില് ഈ പൊന്‍പതാക പറക്കണം. കൂടാതെ, പുതുയുഗപ്പിറവിയുടെ വാഗ്ദാനമായും വികസനത്തിന്റെ ആശാമഞ്ജരിയായും എല്ലാ ഭാരതീയരുടെയും കരളുകളിലും കൈകളിലും ഈ ധീരപതാക നിത്യവും വിലസണം. ഇത്തരം ആഹ്വാനങ്ങളോടെയാണ് ഈ ഗാനം പൂര്‍ണമാവുന്നത്.\nപതാക ഉയര്‍ത്തുമ്പോള് ഏതു ദേശഭക്തിഗാനം വേണമെങ്കിലും ആലപിക്കാം. എങ്കിലും അതിനുവേണ്ടി വിരചിതമായ പാട്ടുകളുള്ളപ്പോള് അവ പാടുകയല്ലേ കൂടുതല് ഉചിതം?


5ജി 1 ജിബിപിഎസ് ഡൗൺലോഡ് വേഗതയുമായി എയർടെൽ - Express Kerala\nNational Technology June 15, 2021 | Published by : Express Kerala Network\n5ജി ട്രയലിൽ എയർ ടെലിന് പറക്കും വേഗത. എയർടെൽ നടത്തിയ 5ജി ട്രയലിലാണ് ഫൈബർ ബ്രോഡ്ബാന്റിൽ ലഭിക്കുന്നതിന് സമാനമായ വേഗത ലഭിച്ചത്. ഗുരുഗ്രാമിൽ നടന്ന എയർടെൽ 5ജി ട്രയലിലാണ് 1 ജിബിപിഎസ് ഡൗൺലോഡ് വേഗത ലഭിച്ചത്. 3500 മെഗാഹെർട്‌സ് മിഡിൽ ബാൻഡ് സ്പെക്ട്രത്തിലാണ് ടെൽകോ പ്രവർത്തിക്കുന്നത്.\nടെലികമ്മ്യൂണിക്കേഷൻ വകുപ്പിന്റെ (DoT) മാർഗ്ഗനിർദ്ദേശങ്ങൾ പാലിച്ചാണ് എയർടെൽ പരീക്ഷണങ്ങൾ നടത്തിയത്. മുംബൈ, കൊൽക്കത്ത, ബെംഗളൂരു, ദില്ലി എന്നിവയുൾപ്പെടെ നാല് ഇന്ത്യൻ ടെലികോം സർക്കിളുകളിൽ എയർടെല്ലിന് പരീക്ഷണത്തിനായി സ്പെക്ട്രം അനുവദിച്ചിട്ടുണ്ട്. മറ്റ് പ്രദേശങ്ങളിൽ കമ്പനി മിഡ് സ്പെക്ട്രം പരീക്ഷിക്കും.\nറിപ്പോർട്ടുകൾ അനനുസരിച്ച് ട്രയലിലൂടെ 1 ജിബിപിഎസിൽ കൂടുതൽ വേഗതയാണ് ലഭിച്ചത്. 3500 മെഗാഹെർട്സ്, 28 ജിഗാഹെർട്സ്, 700 മെഗാഹെർട്സ് എന്നിവയിൽ 5ജി ട്രയൽ സ്പെക്ട്രം എയർടെലിന് അനുവദിച്ചിട്ടുണ്ടെന്ന് റിപ്പോർട്ടിൽ പറയുന്നു.\n700 മെഗാഹെർട്സ്, 3.5 ജിഗാഹെർട്സ്, 26 ജിഗാഹെർട്സ് ബാൻഡുകളിൽ റിലയൻസ് ജിയോ, വോഡഫോൺ ഐഡിയ (വിഐ) എന്നിവയ്ക്ക് സ്പെക്ട്രങ്ങൾ അനുവദിച്ചിട്ടുണ്ട്. എയർടെൽ അതിന്റെ 5ജി ട്രയലുകൾക്കായി എറിക്സൺ ജി നെറ്റ്‌വർക്ക് ഗിയറുമായിട്ടാണ് പ്രവർത്തിക്കുന്നത്.\nബാറ്റില് ഗ്രൗണ്ട് മൊബൈല് ഇന്ത്യ; ഒരാഴ്ചക്കുള്ളില് ഡൗണ്‍ലോഡ് ചെയ്തത് 34 മില്യണ് ആള്‍ക്കാര്\nസ്പുട്‌നിക് ലൈറ്റ് വാക്‌സിന് പരീക്ഷണത്തിന് ഇന്ത്യയില് അനുമതിയില്ല


കെഎം ബഷീര് മരിച്ചിട്ട് ഒരു വര്‍ഷമാകുന്നു, വിചാരണ പൂര്‍ത്തിയാകാതെ കേസ് നീളുന്നു… – Media Mangalam\nകെഎം ബഷീര് മരിച്ചിട്ട് ഒരു വര്‍ഷമാകുന്നു, വിചാരണ പൂര്‍ത്തിയാകാതെ കേസ് നീളുന്നു…\nMMNetwork August 3, 2020\nതിരുവനന്തപുരം: പാതിരാവിന്റെ മറവില് വഴിയരികില് ഒരു മാധ്യമപ്രവര്‍ത്തകനെ കാറിടിക്കുകയും അയാള് മരിക്കുകയും ചെയ്യുന്നു. അമിത വേഗത്തിലെത്തിയ ആ വാഹനത്തില് മദ്യപിച്ച് പറയത്തക്കബോധമില്ലാത്ത അവസ്ഥയില് ഒരു യുവ ഐഎഎസ് ഉദ്യോഗസ്ഥനും സുഹൃത്തായ സ്ത്രീയുമായിരുന്നു ഉണ്ടായിരുന്നത്. ഈ രംഗങ്ങള് കൃത്യമായി പകര്‍ത്തി ലോകത്തിന് കാട്ടിക്കൊടുക്കാന് അവിടെ മറ്റൊരു മാധ്യമപ്രവര്‍ത്തകനും ഉണ്ടായിരുന്നു. മരിച്ചതൊരു മാധ്യമപ്രവര്‍ത്തകന് ആയിരുന്നിട്ടുകൂടി അന്നത്തെ അന്വേഷണത്തില് കാര്യമായ പുരോഗതികള് ഉണ്ടായില്ല. സംഭവം നടന്നിട്ട് ഇന്നൊരു വര്‍ഷം തികയുകയാണ്. ലോക്കല് പൊലീസില് നിന്നും പ്രത്യേക സംഘം അന്വേഷണം ഏറ്റെടുത്തെങ്കിലും പല തവണയും സംഘം കോടതിയില് നല്‍കിയ റിപ്പോര്‍ട്ടുകള് ശ്രീറാമിന് അനുകൂലമായിരുന്നു. ഇതിനിടെ ഐഎഎസ് ലോബിയുടെ സമ്മര്‍ദ്ദത്തിനൊടുവില് ചീഫ് സെക്രട്ടറിയുടെ ശുപാര്‍ശ പ്രകാരമാണ് ശ്രീറാമിനെ സര്‍വ്വീസിലേക്ക് തിരിച്ചെടുത്തത്. ഇതിനിടെ രണ്ട് തവണ കോടതി നോട്ടീസ് നല്‍കിയെങ്കിലും ശ്രീറാമും വഫയും ഹാജരായില്ല.അപകടം ഉണ്ടായ നഗരമധ്യത്തിലെ മ്യൂസിയം സ്റ്റേഷന് പരിസരത്തുള്ള സിസിടിവി ക്യാമറകള് പ്രവര്‍ത്തിക്കാത്തതായിരുന്നു കേസിലെ മറ്റൊരു തിരിച്ചടി. ഒരു വര്‍ഷം പിന്നിടുമ്പോഴും ക്യാമറകളുടെ അവസ്ഥയ്ക്ക് മാറ്റമൊന്നുമില്ല. മരിച്ച മാധ്യമപ്രവര്‍ത്തകന് കെ.എം ബഷീറിന്റെ ഭാര്യക്ക് സര്‍ക്കാര് ജോലി നല്‍കി. പക്ഷെ കേസിന്റെ സ്ഥിതിയെന്താണ്. ഉന്നതബന്ധമുണ്ടെങ്കില് ഒരു കേസ് എങ്ങിനെ അട്ടിമറിക്കാമെന്നതിന്റെ പ്രത്യക്ഷ ഉദാഹരമാണ് ഈ കേസ്. കേസില് കുറ്റപത്രം സമര്‍പ്പിച്ച് മാസങ്ങള് പിന്നിട്ടിടും വിചാരണ നടപടികള് ഇതുവരെ പൂര്‍ത്തിയായിട്ടില്ല എന്നതും ശ്രദ്ധേയമായ മറ്റോരു വസ്തുതയാണ്.\nഇന്ന് ഒന്ന് തിരിഞ്ഞുനോക്കുമ്പോള് പ്രതിസ്ഥാനത്ത് നിന്നവര് പകല് വെളിച്ചത്തില് പഴയപോലെ സ്ഥാനമാനങ്ങള് അനുഭവിക്കുന്നു. ദേവികുളം സബ്കളക്ടറായിരുന്ന ശ്രീറാംവെങ്കിട്ടരാമന് അന്ന് ജനസമ്മതനും ആരാധകര് ഏറെയുള്ള യുവ ഐഎഎസ് ഓഫീസറുമായിരുന്നു. സര്‍ക്കാരിനോടുപോലും കലഹിക്കാന് മടിയില്ലാത്ത ആ യുവ ഓഫീസര് ഒററരാത്രികൊണ്ടാണ് കൊലയാളി എന്ന പേരിലേക്ക് താഴ്ത്തപ്പെട്ടത്. ജനമനസ്സിലെ വിഗ്രഹം തകര്‍ത്ത ആ സംഭവത്തിന് ശേഷം വലിയ നഷ്ടങ്ങള് ഒന്നും ഉണ്ടാകാതെ തന്നെ വീണ്ടും അധികാരത്തില് അരിയിട്ടു വാഴിച്ചു. വഫയും സുരക്ഷിതതന്നെ. കേസ് നീളുകയും പ്രതികള് സുരക്ഷിതരായി പഴയപോലെ കഴിയുകയും ചെയ്യുന്നത് ഒരു തരത്തില് പറഞ്ഞാല് ഭരണകൂടത്തിനു നാണക്കേടുതന്നെയാണ്.\nkm basheer sreeram venkitta raman vafa\nമുന് മാര്‍പാപ്പ ബെനഡിക്ട് പതിനാറാമന് അത്യാസന്ന നിലയില്\nഇന്ത്യയില് സെറം ഇന്‍സ്റ്റിറ്റ്യൂട്ടിന് ഓക്‌സ്ഫോര്‍ഡ് വാക്‌സിന് മനുഷ്യ പരീക്ഷണ അനുമതി


4malayalees - താന് രണ്ട് തവണ രാജ്യസഭാ സീറ്റ് നിരാകരിച്ചിട്ടുണ്ടെന്ന് സോനു സൂദ് ; നികുതി വകുപ്പ് നടത്തിയ റെയ്ഡിന് പിന്നാലെ പ്രതികരണം\nനികുതി വെട്ടിപ്പ് നടത്തിയെന്ന് ആരോപിച്ച് ആദായ നികുതി വകുപ്പ് നടത്തിയ റെയ്ഡിന് പിന്നാലെ പ്രതികരണവുമായി നടന് സോനു സൂദ് രംഗത്തെത്തിയിരുന്നു. ഇപ്പോഴിതാ ഈ സംഭവത്തില് കൂടുതല് വെളിപ്പെടുത്തല് നടത്തിയിരിക്കുകയാണ് അദ്ദേഹം. താന് രണ്ട് തവണ രാജ്യസഭാ സീറ്റ് നിരാകരിച്ചിട്ടുണ്ടെന്ന് സോനു സൂദ് പറഞ്ഞു\nതാന് എപ്പോഴും രാജ്യത്തിന്റെ നിയമങ്ങള് അനുസരിക്കുന്ന പൗരനാണെന്നും അദ്ദേഹം പറഞ്ഞു. ' ഞാന് എപ്പോഴും നിയമങ്ങള് അനുസരിക്കുന്ന പൗരനാണ്. എന്തൊക്കെ വിവരങ്ങളാണോ അവര് ചോദിച്ചത് അതൊക്കെ കൊടുത്തിട്ടുണ്ട്. എന്തൊക്കെ ചോദ്യങ്ങള് ചോദിച്ചിട്ടുണ്ടോ അതിനൊക്കെ ഉത്തരവും കൊടുത്തിട്ടുണ്ട്. ഞാന് എന്റെ ഭാഗം ചെയ്തു, അവര് അവരുടേതും,' സോനു പറഞ്ഞു.\nതന്റെ ഫൗണ്ടേഷനിലെ ഓരോ രൂപയും ഒരു വിലയേറിയ ജീവന് രക്ഷിക്കാനും ആവശ്യമുള്ളവരില് എത്തിച്ചേരാനും കാത്തിരിക്കുകയാണെന്നും കൂടാതെ, പല അവസരങ്ങളിലും, മാനുഷികമുല്യമുള്ള കാര്യങ്ങള്‍ക്കായി താനുമായി കരാറില് ഏര്‍പ്പെട്ട തുക സംഭാവന ചെയ്യാന് ബ്രാന്‍ഡുകളെ പ്രോത്സാഹിപ്പിച്ചിട്ടുണ്ടെന്നും ഇത് തങ്ങളെ മുന്നോട്ട് കൊണ്ടുപോകുന്നെന്നും അദ്ദേഹം പറഞ്ഞു.\nനടന് സോനു സൂദ് 20 കോടി രൂപ വെട്ടിച്ചെന്നായിരുന്നു ആദായ നികുതി വകുപ്പ് ആരോപിച്ചത്. സോനുവിന്റെ വീടുകളിലും സ്ഥാപനങ്ങളിലും മൂന്ന് ദിവസമായി നടത്തിയ റെയ്ഡിന് ശേഷമാണ് 20 കോടി രൂപ താരം വെട്ടിച്ചതായി ആദായ നികുതി വകുപ്പ് പറഞ്ഞത്.


'ആനുകൂല്യങ്ങൾ വിതരണം ചെയ്‌തത് ഡിവൈഎഫ്ഐയിലെ ചെറുപ്പക്കാർ, യുഡിഎഫിന് ഇതൊന്നും കഴിഞ്ഞില്ല'; കെ സുധാകരൻ - congress leader and kannur mp k sudhakaran respond on kerala local body election 2020 results | Samayam Malayalam\ncongress leader and kannur mp k sudhakaran respond on kerala local body election 2020 results\n'ആനുകൂല്യങ്ങൾ വിതരണം ചെയ്‌തത് ഡിവൈഎഫ്ഐയിലെ ചെറുപ്പക്കാർ, യുഡിഎഫിന് ഇതൊന്നും കഴിഞ്ഞില്ല'; കെ സുധാകരൻ\nJibin George | Samayam Malayalam | Updated: 17 Dec 2020, 05:09:00 PM\nതദ്ദേശ തെരഞ്ഞെടുപ്പിൽ കോൺഗ്രസിനുണ്ടായ തിരിച്ചടിയിൽ കെപിസിസി പ്രസിഡൻ്റിനെ കുറ്റപ്പെടുത്താനില്ലെന്ന് കെ സുധാകരൻ എംപി. കേഡർ പാർട്ടികളെ നേരിടാനുള്ള സംഘടനാ ശൈലി കോൺഗ്രസിനില്ലെന്നും അദ്ദേഹം പറഞ്ഞു\nകെ സുധാകരൻ എംപി. Photo: Facebook\nകണ്ണൂർ: കേഡർ പാർട്ടികളെ എതിരിടാനുള്ള സംഘടനാ വൈഭവം കോൺഗ്രസിനില്ലെന്ന് കെ സുധാകരൻ എംപി. കോൺഗ്രസ് മത്സരിക്കുന്നത് കേഡർ പാർട്ടികളോടാണ്. അത്തരം പാർട്ടികളെ നേരിടാനുള്ള സംഘടനാ ശേഷിയും സംഘടനാ ശൈലിയും സംഘടനാ പ്രവർത്തനവും കോൺഗ്രസിനില്ല എന്നതാണ് തദ്ദേശ തെരഞ്ഞെടുപ്പിലെ തിരിച്ചടിക്ക് കാരണമായതെന്ന് അദ്ദേഹം പറഞ്ഞു.\nAlso Read: എന്തായിരുന്നു ആ തന്ത്രം? ജോസിന് മുന്നിൽ യുഡിഎഫിന് പിഴച്ചതെവിടെ, അപ്രസക്‌തനായി ജോസഫ്\nകൊവിഡ് സാഹചര്യം ലാഭത്തിനായി വിനിയോഗിച്ച ഒരു സർക്കാരാണ് എൽഡിഎഫ് സർക്കാർ. കൊവിഡ് സാഹചര്യത്തിൽ സർക്കാർ ആനുകൂല്യങ്ങൾ ഓരോ വീടുകളിലും എത്തിച്ചു. ഇടത് അനുഭാവികൾ അടക്കമുള്ള ഉത്തരവാദിത്വപ്പെട്ട വോളണ്ടിയർമാരാണ് വീടുകൾ കയറിയിറങ്ങി സർക്കാർ ആനുകൂല്യങ്ങൾ വിതരണം ചെയ്‌തതെന്നും സുധാകരൻ പറഞ്ഞു.\nഡിവൈഎഫ്ഐയുടെ ചെറുപ്പക്കാരാണ് സർക്കാർ ആനുകൂല്യങ്ങൾ വീടുകളിൽ എത്തിച്ചത്. പാർട്ടി നൽകുന്ന ആനുകൂല്യങ്ങൾ എന്ന രീതിയിൽ അവർ ആനുകൂല്യങ്ങൾ വിതരണം ചെയ്‌തു. ഇതോടെ ആപത്‌കാലത്ത് സഹായിക്കാൻ ഇവരേ ഉണ്ടായിരുന്നുള്ളൂ എന്ന ചിന്ത സമൂഹത്തിൽ ശക്തമായി. കൊവിഡ് സാഹചര്യത്തിൽ സഹായവിതരണം എൽഡിഎഫ് ഫലപ്രദമായി വിനിയോഗിച്ചു. ജില്ലാ ഭരണകൂടങ്ങൾ അതിനുള്ള സഹായങ്ങൾ നൽകി. എന്നാൽ ഈ കാലയളവിൽ യുഡിഎഫിന് ജനങ്ങൾക്കിടെയിൽ ഇറങ്ങി പ്രവർത്തിക്കാൻ കഴിഞ്ഞില്ല.\nAlso Read: ബിജെപിയെ 'ശരിക്കും' തോൽപ്പിച്ചത് ആരെല്ലാം? അറിയാം5കാര്യങ്ങൾ, തിരിച്ചടിയുണ്ടായത് എവിടെ നിന്ന്\nതദ്ദേശ തെരഞ്ഞെടുപ്പിൽ കോൺഗ്രസിനുണ്ടായ തിരിച്ചടിയിൽ കെപിസിസി പ്രസിഡൻ്റിനെ കുറ്റപ്പെടുത്താൻ താനില്ല. പാർട്ടിയിൽ അടിമുതൽ മുടിവരെ പൊളിച്ചെഴുത്ത് ആവശ്യമാണ്. സംഘടനാ തെരഞ്ഞെടുപ്പ് താൻ വർഷങ്ങളായി ആവശ്യപ്പെടുന്നുണ്ടെങ്കിലും അതുണ്ടാകുന്നില്ല. വരാൻ പോകുന്ന നിയമസഭ തെരഞ്ഞെടുപ്പിന് മുൻപ് നേതൃത്വത്തിൽ പൊളിച്ചെഴുത്ത് ആവശ്യമാണ്. കെപിസിസി പ്രസിഡൻ്റ് ആരാകണമെന്ന് ഹൈക്കമാൻഡ് ആണ് തീരുമാനമെടുക്കേണ്ടതെന്നും കെ സുധാകരൻ പറഞ്ഞു.\nSSLC,പ്ലസ് ടു പരീക്ഷകളുടെ പരീക്ഷ തീയ്തികൾ പ്രഖ്യാപിച്ചു\nവോട്ട് ചെയ്യാനെത്തിയപ്പോൾ ആക്രമിക്കപ്പെട്ട ദമ്പതികൾക്ക് ഒരു ലക്ഷം രൂപ നൽകി ട്വന്റി-20 ആര്‍ട്ടിക്കിള് ഷോ\nതദ്ദേശ തെരഞ്ഞെടുപ്പ് ഡിവൈഎഫ്ഐ കോൺഗ്രസ് കെ സുധാകരൻ panchayat election 2020 local body election 2020 kerala LDF and UDF K Sudhakaran congress and kpcc\nWeb Title : congress leader and kannur mp k sudhakaran respond on kerala local body election 2020 results\nPersonal Financeപ്രോസസിങ് ഫീസില്ല.. എസ്ബിഐ ഭവന വായ്പാ പലിശ നിരക്കുകൾ കുറച്ചു\nKeralaമത്സരിക്കാനില്ലെന്ന് ഇപി ജയരാജൻ; കല്ല്യാശേരിയിൽ എം വിജിൻ? കണ്ണൂരിലെ സിപിഎം സാധ്യത\nPathanamthittaമരണത്തിൽ ദുരൂഹത; കല്ലറ തുറന്ന് പോസ്റ്റ്‌മോർട്ടം, വീണ്ടും സംസ്‌കാരം\nNewsഎൽഡിഎഫിൽ സീറ്റ് വിഭജനത്തിൽ തർക്കമെന്ന് റിപ്പോർട്ട്; സീറ്റ് വെട്ടിക്കുറച്ചതിനെതിരെ ഘടക കക്ഷികൾ\nKeralaമത്സരിക്കുന്നത് ജയിക്കാനും ഭരിക്കാനും: കുമ്മനം രാജശേഖരൻ\nThrissurകണ്ണനെ ഇനി കണ്‍നിറയെ കാണാം; ഗുരുവായൂര് ദര്‍ശനം കൂടുതല് പേര്‍ക്ക്\nKannur"കെ സുധാകരന് ഫ്യൂഡൽ മാടമ്പിയുടെ മനോഭാവം"; ആഞ്ഞടിച്ച് കെ കെ രാഗേഷ്, വീഡിയോ കാണാം\nCrimeകാമുകൻ ആത്മഹത്യ ചെയ്തതിലെ മനോവിഷമം; 20കാരി തീകൊളുത്തി മരിച്ചു\nHealthവജൈനല് ഡിസ്ചാർജിന് നെല്ലിക്കാക്കുരു പരിഹാരമാകും, ഇങ്ങനെ\nNews60 മണിക്കൂർ ടോക്ക്-ടൈം! ജിയോണീ മാക്സ് പ്രോ വിപണിയിൽ\nTrendingഓർഡർ ചെയ്തത് ആപ്പിൾ ഐഫോൺ 12, കിട്ടിയതും 'ആപ്പിൾ' തന്നെ...പക്ഷെ\nTips-Tricksകൊവിൻ, ആരോഗ്യ സേതു സജ്ജം, കൊവിഡ്-19 വാക്‌സിനായി എങ്ങനെ റജിസ്റ്റർ ചെയ്യാം?\nCentral Jobsപത്താം ക്ലാസ് പാസായവർക്കായി കേന്ദ്ര സർക്കാരിൽ 9000ൽപരം ഒഴിവുകൾ വരുന്നു


കോഫീ വിത്ത് കരണിലെ രസകരമായ നിമിഷങ്ങൾ സോഷ്യൽ മീഡിയയിൽ വൈറൽ ആകുന്നു\nനിർമാതാവും, സംവിധായകനും, നടനുമായ കരൺ ജോഹർ അവതരിപ്പിക്കുന്ന പരിപാടിയാണ് കോഫീ വിത്ത് കരൺ\nനിർമാതാവും, സംവിധായകനും, നടനുമായ കരൺ ജോഹർ അവതരിപ്പിക്കുന്ന പരിപാടിയാണ് കോഫീ വിത്ത് കരൺ എന്നത്. ഇപ്പോൾ ഇതിന്റെ ആറാമത്തെ സീസൺ ടെലികാസ്റ് ചെയ്യാൻ പോവുകയാണ്. ആയ എപ്പിസോഡിൽ ബോളിവുഡ് താരങ്ങളായ ആലിയ ഭട്ടും ദീപിക പദുക്കോണും ആണ് എത്തുന്നത്. ഇതിന്റെ പുറത്തു വന്ന രസകരമായ ടീസർ ആണ് ഇപ്പൊൾ വൈറൽ ആകുന്നത്. ബോളിവുഡിലെ സുന്ദരനായ രണ്‍ബിറിന്റെ പഴയ കാമുകി ദീപികയും നിലവിലെ കാമുകി ആലിയയും ഒന്നിച്ചെത്തിയതുകൊണ്ട് തന്നെ ടീസറിന് വന് സ്വീകാര്യതയാണ് ലഭിച്ചിരിക്കുന്നത്.\nദീപികയും ആലിയയും ഉടന് വിവാഹത്തിന് തയ്യാറെടുക്കുന്നു എന്ന തരത്തിലാണ് കരണ് ജോഹര് സംസാരിക്കുന്നത്. ആരുടെ വിവാഹമാണ് ആദ്യം എന്ന ചോദ്യത്തിന് ഇരുവരും പരസ്പരം വിരല് ചൂണ്ടിക്കാണിക്കുന്നുണ്ട്. എന്നാല് ഈ വിഷയത്തില് ദീപിക പറയുന്നത് നുണയാണെന്ന് ആലിയയും കരണും ആരോപിക്കുന്നുമുണ്ട്. ഈ രസകരമായ ഭാഗം ഇപ്പോൾ സോഷ്യൽ മീഡിയയിൽ വൈറൽ ആയികൊണ്ടിരിക്കുകയാണ്. ദീപികയുടേയും രണ്‍വീര് സിങിന്റേയും വിവാഹം ഉടനുണ്ടാകുമെന്ന തരത്തില് വാര്‍ത്തകള് പ്രചരിക്കാന് തുടങ്ങിയിട്ട് ഒരുപാട് നാളായി


കര്‍ക്കടകവാവ് ബലിതര്‍പ്പണം തുടങ്ങി, പെരിയാര് തീരത്ത് കര്‍ശനസുരക്ഷ - themediasyndicate\nകൊച്ചി : പൂര്‍വികാനുഗ്രഹം തേടി പതിനായിരങ്ങള് കര്‍ക്കടകവാവു ബലിതര്‍പ്പണം നടത്തുന്നു. പുലര്‍ച്ചെ മുതല് സംസ്ഥാനത്തെമ്പാടുമുള്ള ക്ഷേത്രങ്ങളിലും ബലിതര്‍പ്പണ കേന്ദ്രങ്ങളിലും വന് തിരക്കാണ്. എറണാകുളവും മലപ്പുറവും വയനാടും അടക്കമുള്ള ജില്ലകളില് മോശം കാലാവസ്ഥ അവഗണിച്ചും ബലിതര്‍പ്പണച്ചടങ്ങിന് ഒട്ടേറെപ്പേരെത്തി. ഡാമുകള് തുറന്നതുകാരണം പെരിയാറിലെ ജലനിരപ്പ് ഉയര്‍ന്ന സാഹചര്യത്തില് ആലുവയില് ബലിതര്‍പ്പണത്തിന് കര്‍ശന സുരക്ഷാ ക്രമീകരണങ്ങള് ഏര്‍പ്പെടുത്തിയിട്ടുണ്ട്. ശിവരാത്രി മണപ്പുറത്തേക്കുള്ള റോഡില് ആണ് ബലി കര്‍മങ്ങള് നടക്കുന്നത്.\nദേശീയ ദുരന്തനിവാരണസേനയും തീരസംരക്ഷണസേനയും സുരക്ഷ ഉറപ്പാക്കാന് രംഗത്തുണ്ട്. പുഴയില് ഇറങ്ങാന് കഴിയാത്ത സ്ഥലങ്ങളില് ബലിതര്‍പ്പണത്തിനു ബദല് സംവിധാനങ്ങളും ഏര്‍പ്പെടുത്തിയിട്ടുണ്ട്. തിരുവനന്തപുരത്ത് ശംഖുമുഖം, തിരുവല്ലം, വര്‍ക്കല, മലപ്പുറം തിരുനാവായ, വയനാട് തിരുനെല്ലി, കൊല്ലം തിരുമുല്ലവാരം തുടങ്ങി എല്ലാ പ്രമുഖ ബലിതര്‍പ്പണ കേന്ദ്രങ്ങളിലും കൂടുതലാളുകള് എത്തിക്കൊണ്ടിരിക്കുകയാണ്.\nപെരിയാറിന്റെ തീരത്തുള്ള കാലടി ചേലാമറ്റം ക്ഷേത്രത്തിലും വാവുബലിക്കെത്തുന്നവര്‍ക്ക് ജില്ലാ ഭരണകൂടം സുരക്ഷ ശക്തമാക്കി. കോസ്റ്റ് ഗാര്‍ഡിന്റെയും ദേശീയ ദുരന്തനിവാരണ സേനയുടെയും സേവനം ഇവിടെ ഉറപ്പു വരുത്തിയിട്ടുണ്ട്. ദേശീയ ദുരന്തനിവാരണ സേനയുടെ 37 പേരടങ്ങുന്ന ടീമിനെ ഇന്നലെ ഉച്ചയോടെ ആലുവ മണപ്പുറത്ത് വിന്യസിച്ചു. ഫയര്‍ഫോഴ്‌സിന്റെയും പോലീസിന്റെയും സുരക്ഷയ്ക്കു പുറമെയാണിത്. എല്ലാവിധ അപകട സാധ്യതകളെയും നേരിടാനുള്ള സജ്ജീകരണങ്ങളും സേന ഒരുക്കിയിട്ടുണ്ട്. മൂന്ന് ബോട്ടുകള് 20 ലൈറ്റ് ബോട്ടുകള്, 40 ലൈഫ് ജാക്കറ്റുകള് , പ്രത്യേക റോപുകള്, സ്‌കൂബ ടീം എന്നിവ സജ്ജമാക്കിയിട്ടുണ്ട്.\nകാലടി ചേലാമറ്റം മഹാവിഷ്ണു ക്ഷേത്രത്തിലും സുരക്ഷ കര്‍ശനമാക്കാന് ജില്ലാ ഭരണകൂടം നിര്‍ദേശം നല്‍കി. മൂവാറ്റുപുഴ ആര് ഡി ഒ എം.ടി.അനില്‍കുമാറിന്റെ നേതൃത്വത്തിലാണ് സുരക്ഷാ ക്രമീകരണങ്ങള് നടക്കുന്നത്. കോസ്റ്റ് ഗാര്‍ഡ് ടീമിനെ ഇന്നലെ അര്‍ധരാത്രി മുതല് ഇവിടെ വിന്യസിച്ചു. ഫയര് ഫോഴ്‌സും സംസ്ഥാന പോലീസും ഇവിടെ സുരക്ഷ ശക്തമാക്കിയിട്ടുണ്ട്. ക്ഷേത്രത്തിന്റെ തന്നെ പരിശീലനം ലഭിച്ച വളന്റിയര്‍മാരും ഇവിടെ സുരക്ഷയ്ക്കായി പ്രവര്‍ത്തിക്കുന്നുണ്ട്. നിലവില് ബാരിക്കേഡുകള് കെട്ടി ബലിതര്‍പ്പണത്തിനെത്തുന്നവര് പുഴയിലേക്കിറങ്ങുന്നതിന് നിയന്ത്രണം ഏര്‍പ്പെടുത്തിയിട്ടുണ്ട്. പെരിയാറിലെ വെള്ളത്തിന്റെ ഒഴുക്ക് ശക്തിപ്പെട്ട സാഹചര്യത്തിലാണിത്. ബലിയിടാന് എത്തുന്നവര്‍ക്കെല്ലാം കര്‍മം നിര്‍വഹിക്കുന്നതിനും മറ്റു തടസങ്ങള് ഇല്ലാതിരിക്കാനും സുരക്ഷാ ഉദ്യോഗസ്ഥര് ശ്രമിക്കുന്നുണ്ട്. പോലീസിന്റെയും സുരക്ഷാ ഉദ്യോഗസ്ഥരുടെയും തീരുമാനങ്ങള് ബലിതര്‍പ്പണത്തിനെത്തുന്നവര് പാലിക്കണമെന്നും നിര്‍ദ്ദേശം നല്‍കിയിട്ടുണ്ട്.\nTags: ആലുവ മണപ്പുറംകര്‍ക്കടക വാവ് ബലി\nശബരിമല ആദിവാസികള്‍ക്കു തിരിച്ചു നല്‍കുക, തന്ത്രികള് പടിയിറങ്ങുക; വില്ലുവണ്ടിയാത്ര ആരംഭിക്കുന്നു\nഎ.ടി.എമ്മില് നിന്ന് പണം ലഭിച്ചില്ല, കലിപൂണ്ട യുവാവ് മെഷീന് തല്ലിത്തകര്‍ത്തു